rlitschk/wikidir huggingface dataset:
Mals (hoochdüütsch Malse) is en lütten Oort in de Gemeen Beverst in’n Landkreis Cuxhoben, Neddersassen. De Oort höört polietsch von öllers bi Appeln mit bi. Mals liggt op de Wersermünner Geest in en Rebeed mit veel Moor un an’n Rand von’n de Mals un den Sünnerwoold. Dat Water ut dat Rebeed flütt af över den Malser Graven un de Havekescher Luun na de Luun. De Naveröörd sünd Thebü in’n Noorden, Hipst un de Hoff Freedag in’n Noordoosten, Havekesch, Sünnerwoold un Basdaal in’n Süüdoosten, Volkmarst in’n Süden, Appeln in’n Süüdwesten, Abelhorst in’n Westen un Frellsdorp in’n Noordwesten. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie Beverst in dat Gericht Beverst tohöört un denn von 1851 bet 1859 to dat Amt Beverst. In dat Johr is de Oort Deel von dat Amt Leh worrn. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. Mals höört von öllers bi Appeln. De
Thebü (hoochdüütsch Thebüe) is en Oort in de Gemeen Beverst in’n Landkreis Cuxhoben, Neddersassen. De Oort höört polietsch von öllers bi Frellsdorp mit bi. De Oort liggt op de Wersermünner Geest in en Rebeed mit veel Holt (Haasel in’n Noordwesten, Frellsdorpermöhlenholt in’n Noordoosten, de Mals un de Sünnerwoold in’n Süden) un enkelte Mooren. Dat Water ut dat Rebeed flütt af över den Ströhngraven hen na’n Frellsdorper Möhlenbeek. De Naveröörd sünd Bokelah un dat Dörp Op de Hööv in’n Noorden, Nee Eversdörp, Heinschenwall un Hipst-Löh in’n Noordoosten, Hipst-Dörp un Sünnerwoold in’n Süüdoosten, Havekesch un Mals in’n Süden, Appeln un Abelhorst in’n Süüdwesten, Frellsdorp in’n Westen un Frellsdorpermöhlen un Drachel in’n Noordwesten. De Oort hett vör 1851 to’n Bezirk von dat Arvgericht Beverst (Huusvaagdie Oolluunbarg) in dat Gericht Beverst tohöört un denn von 1851 bet 1859 to dat Amt Beverst. 1859 is dat Amt Beverst oplööst worrn un de Oort keem an dat Amt Leh. Na 1885 weer dat in’n Kreis Geestmünn, is 1932 Deel von’n Kreis Wersermünn worrn un 1977 von’n Landkreis Cuxhoben. Thebü hett von öllers bi Frellsdorp höört. De Gemeen Frellsdorp is an’n 1. November 2011 Deel von de Gemeen Beverst worrn. Thebü is evangeelsch-luthersch präägt un höört to
Abelhorst (hoochdüütsch Abelhorst) is en Oort in de Gemeen Beverst in’n Landkreis Cuxhoben, Neddersassen. De Oort höört polietsch al von öllers bi Appeln mit bi. De Oort liggt op de Wersermünner Geest in en Rebeed mit enkelte Hölter un Moorland. Dat Water ut dat Rebeed flütt af över den Frellsdorper Möhlenbeek, de en poor hunnert Meter in’n Westen von’n Oort langslöppt. De Naveröörd sünd Frellsdorp in’n Noorden, Thebü un Hipst in’n Noordoosten, Mals un Havekesch in’n Oosten, Appeln in’n Süden, Oosterndörp in’n Süüdwesten un Wolljes in’n Westen. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie Beverst in dat Gericht Beverst tohöört un denn von 1851 bet 1859 to dat Amt Beverst. 1859 is dat Amt Beverst oplööst worrn un de Oort keem an dat Amt Leh. Na 1885 weer dat in’n Kreis Geestmünn, is 1932 Deel von’n Kreis Wersermünn worrn un 1977 von’n Landkreis Cuxhoben. De Oort höört von öllers to Appeln. De Gemeen Appeln is an’n 1. April
Franzhorn is en Oort in de Gemeen Gnarrenborg in’n Landkreis Rodenborg, Neddersassen. De Oort höört polietsch bi Brillit mit bi. De Oort liggt op de Wersermünner Geest. In’n Westen liggt dat Holt Franzhorn. Dat Water ut dat Rebeed flütt in’n Westen na de Volkmarster Luun af na de Luun un in’n Oosten över den Fohrendörper Kanaal. Dat Rebeed billt dormit de Waterscheed twüschen Werser un Elv. De Naveröörd sünd Basdaal in’n Noorden, Öös in’n Noordoosten, Fohrendaal in’n Oosten, Oosterweed un Brillitermoor in’n Süüdoosten, Brillit in’n Süden un Volkmarst in’n Noordwesten. In de Franzosentied von 1810 bet 1814 hett de Oort to de Mairie Kuhs in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie Beverst in dat Gericht Beverst tohöört un denn von 1851 bet 1859 to dat Amt Beverst. 1859 is dat Amt Beverst oplööst worrn un de Oort keem an dat Amt Bremervöör. Na 1885 weer dat in’n Kreis Bremervöör, de 1932 mit’n Kreis Zeven to’n ne’en un grötteren Kreis Bremervöör tohoopgahn is. 1977 is de Oort Deel von’n Landkreis Cuxhoben worrn. De
Dit Woort hett noch annere Bedüden: kiek dorför ünner Klima (Mehrdüdig Begreep). Disse Artikel is man blots en Stubben. Du kannst Wikipedia helpen un em verbetern. Dat Klima is de Tostand vun dat Weer in'n Döörsnitt over en Tied vun tominnst 30 Johre hen. De Tostand vun de Eerdatmosphäär up en bestimmten Momang is dat Weer. Dat Klima warrt unnersocht vun de Klimatologie. Vunwegen, datt dat Weer sik bannig ännern kann, warrt dat Klima nich bloß dör Middelweerte vun dat Weer (so, as Temperatur) bestimmt, man ok dör extreme Weerte, modale Werte, Frequenzverännern un Afwieken vun den Standard. Dat Klima up de Eer warrt to'n groten Deel bestimmt dör de Sunne. De warmt de Bovensiete vun de Eer up, un düsse Warmte strahlt denn af in de Atmosphäär. Dor speelt en Rull bi, wie hooch de Sunne steiht un wie lang de Dag duert. Ok de Afstand vun de Eer na de Sunne hen is wichtig. Dör den Unnerscheed in de Hööchde vun de Sunne fallt dat Sunnenlicht rund um de Pole to up en veel grötter Rebeet, as in de Gemarken an den Äquater. Vundeswegen is de Insolatschoon, dat is de Mengde vun Licht, de up en Stuck Boversiet
Giehlermoor (hoochdüütsch Giehlermoor) is en Dörp in de Gemeen Vollerso (Samtgemeen Hambargen) in’n Landkreis Oosterholt, Neddersassen. De Oort liggt in dat Düvelsmoor. Dat Water ut dat Rebeed flütt över Gravens na’n Giehlermoorer Schippgraven un na’n Kollbeek hen af. De Naveröörd sünd Nee Kuhstermoor in’n Noorden, Kuhstermoor in’n Noordoosten, Meinershagen in’n Oosten, Oostersood in’n Süüdoosten, Wallhöbenermoor un Friedensheim in’n Süüdwesten, Vollerso in’n Westen un Ahrensdörp in’n Noordwesten. Dat Moor üm’n Oort rüm is in de Tied von 1835 bet 1850 dröögleggt worrn un in disse Tied hebbt se ok de eersten Hüüs boot. Dat Land harr vörher den Buur Bullwinkel tohöört, de 1835 bi de Landdrostie Stood den Andrag stellt harr, dat he 135 Morgen Land an Kolonisten afgeven dröff, wat de Landdrostie 1842 genehmigt hett. In’n Eersten Weltkrieg sünd söss Soldaten ut Giehlermoor fullen oder vermisst un in’n Tweten Weltkrieg 15. De Oort hett vör 1852 to de Huusvaagdie Beverst in dat Gericht Beverst un von 1852 bet 1859 to dat Amt Beverst tohöört. Von 1859 bet 1885 weer de Oort in dat Amt Oosterholt un na 1885 in’n Kreis Oosterholt. 1932 is dat Deel von’n Landkreis Oosterholt worrn. De Oort höört to Anfang bi Giehl mit bihöört, is denn
Luuv un Lee sünd in de Schipperee twee Begreepe, um kloor to maken, wie dat Schipp to den Wind steiht. Luuv is de Siet vun dat Schipp, wo de Wind ankummt un Lee is de Siet, de in'n Schadden vun den Wind liggt. Nich bloß in de Seefohrt un de Schipperee weert düsse Termen bruukt, man ok unner annern bi Barge oder bi Eilannen. Wenn Barge in en Gegend liggt, wo de Wind meist ut een Richtung kummt, is de Leesiet faken de dröge Siet, vunwegen datt an de Luuvsiet vun de Barge de Wulken tohopenstuukt weert un vundeswegen de ganze Regen dor hendal pladdern deit. De Luuvsiet is denn de Siet, wo de Wind dwungen warrt, den Barg oder dat Eiland rup to kladdern. Vundeswegen regent dat dor faken. Düsse Regen warrt Stauregen nömmt. En Schipp is luuvgierig, wenn dat bi Loslaten vun dat Roder vun alleen anluven will. De meisten Seilscheepe sünd en beten luuvgierig. En Seilschipp, dat langs en anner Schipp vorbilopen will, maakt dat an'n Besten in Luuv, so dat he nich in dat annere Schipp sien fulen Wind kummt un dor Fahrt dör verleren deit. Een dat Luuv afnehmen bedutt denn ok: Fixer ween, beter
De Samtgemeen Hemmoor is Dreger von acht freewillige Füürwehren op dat Rebeed von de Samtgemeen. Dat sünd de Füürwehren in de Öörd Basbeek, Heckthusen, Heeßel, Klint, Ooldhemmoor, Oosten, Warstood un Westersood. Basbeek, Heckthusen un Warstood sünd Stüttpunktfüürwehren, de annern Oortsfüürwehren. Jugendfüürwehren gifft dat in Basbeek, Heckthusen, Ooldhemmoor, Oosten, Warstood un Westersood. Dat Sprüttenhuus steiht in de Rosenthalweg 3 (53° 41′ N, 9° 11′ O). De freewillige Füürwehr Basbeek is an’n 18. November 1923 grünnt worrn. Dat eerste Sprüttenhuus is 1951 trech worrn un stünn op’n Möhlenbarg. To’n 18. Juni 1985 is de Wehr denn Stüttpunktfüürwehr worrn. 1991 is dat Sprüttenhuus utboot worrn un hett ne’e Rüüm kregen. Nadem dat Sprüttenhuus wedder to lütt weer, is 2010 en neet Gebüüd an’n Rosenthalweg boot worrn. De Jugendfüürwehr is an’n 18. Februar 2003 grünnt worrn. Dat Sprüttenhuus steiht in de Straat Marktplatz 4 (53° 38′ N, 9° 14′ O). De freewillige Füürwehr is an’n 28. März 1895 grünnt worrn. Vondaag is dat en Stüttpunktfüürwehr. De Jugendfüürwehr is an’n 13. Februar 1995 grünnt worrn. Dat Sprüttenhuus steiht in de Straat Achtern Barg (53° 41′ N, 9° 7′ O). Grünnt worrn is de freewillige Füürwehr an’n 16. Juli 1933. Dat Sprüttenhuus steiht in de Straat
Mohammed el-Baradei (araabsch: محمد مصطفى البرادعي Muḥammad Muṣṭafā al-Barādaʿī; * 17. Juni 1942 in Kairo, Ägypten) is en ägyptisch Diplomat. He weer van 1997 bir to'n 30. November 2009 Generaldirekter vun de Internatschonale Atomenergie-Organisatschoon (IAEO) un kreeg tosommen mit de in dat Johr 2005 den Freedensnobelpries. Enn' April 2012 hett he en eegen politische Partei mit de Naam „Verfaatenspartei“ grünnd. He führt buterdem dat Oppositschonsbündnis Natschonale Heilsfront an. Van' 14. Juli 2013 bit to'n 14. August 2013 weer he Viezpräsident vun Ägypten. Mohammed el-Baradei is de Söhn vun den Afkaat Mustafa el-Baradei, den ehmalgen Präsidenten vun de Egyptian Bar Association. He hett in Kairo Rechtswetenschapen studeert un dat Studium 1962 mit de Licence afslooten. 1964 fung sien Loopbahn as Diplomat an, tonächst an de Ständigen Vertretung vun sien Land bi de Vereente Natschonen in New York un in Genf. 1974 hett he sien Doktertitel an de New York University School of Law maakt un wurr Rechtsberader in dat ägyptisch Butenministerium bit 1978. He is Liddmaat vun de International Law Association un de American Society of International Law as ok Alumnus vun dat Soltborg Seminar. Verheiraadt is he mit de Kindergärtnerin Aida Elkachef. Dat Ehepaar el-Baradei hett twee Kinner, Laila un
Luv oder LUV betekent Luuv, de Sied von wat, de in’n Wind liggt, Chevrolet LUV, en PKW-Modell, CIELUV-Farvruumsystem, en System för de Naams von Farven, Luv’, nedderlandsche Pop-Grupp, LUV Graz, öösterriekschen Football-Vereen, Luxury Utility Vehicle, Typ Fohrtüüg. Luv is de Familiennaam von Bunny Luv (* 1979), US-amerikaansche Pornodorstellerin un Speelbaas, Helly Luv (* 1988), kurdsche R&B-Sängerin, Marie Luv (* 1981), US-amerikaansche Pornodorstellerin. Kiek ok bi: Luvv. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Toxandrien is de ole Naam för een Region in Noord-Brabant twüschen de Strömen Maas un Schelde rund üm de Grenz mank Belgien un de Nedderlannen. Nahdem de Franken fökener dat röömsche Riek angrepen harrn, hett de Caesar Julianus jem in dat Jahr 358 ünnerkregen un eenen Verdrag mit jem slaten. Se dröffen vun nu af an mit röömsch Verlööf in Toxandrien wahnen un mössen de Grenz mit jem ehr egen Truppen för dat röömsche Riek verdeffenderen. In dat Middelöller weer Toxandrien een sülvstännig Förstendom.
Anluven un Affallen sünd twee verwandte Begreepe ut de Seilfohrt. Ok for annere Fohrtüge könnt se bruukt weern. Beide hefft to doon mit en Ännern vun de Fohrrichtung. Bi dat Anluven geiht de Vorsteven vun dat Boot na Luuv hen (dreiht sik in den Wind). So föhrt dat Schipp mehr an den Wind. Wenn dat Schipp vörut geiht, denn warrt de Waterdruck bi den Bug grötter, as an'n Achtersteven un so warrt de Achterkant vun't Schipp vun den Wind mehr an'e Siet blaast, as de Vörkant. De Fohrsnellheit is in groten Maat bestimmt dör dat Maat vun Anluven, ok Windsnellheit, Windkraft un Kurs hefft dor Infloot up. Vunwegen düsse Variabeln kann en Schipp nich heel un deel windneutral boot weern. Bi dat Affallen geiht de Vorsteven dorgegen ut den Wind rut, wenn dat Schipp to'n Bispeel vun an den Wind affallt na Halven Wind.
Sünnerwoold (hoochdüütsch Sünderwald) is en Hoff in de Gemeen Hipst (Samtgemeen Geestborn) in’n Landkreis Rodenborg, Neddersassen. De Oort liggt op de Wersermünner Geest in en Rebeed mit veel Holt (ünner anner de Mals un de Sünnerwoold) un Moor. De Born von de Luun liggt dicht bi’n Hoff. De Naveröörd sünd Hipst in’n Noorden, de Hoff Freedag in’n Noordoosten, Barchel in’n Oosten, Kluust un Basdaal in’n Süüdoosten, Volkmarst in’n Süüdwesten, Appeln in’n Westen un Havekesch, Mals un Thebü in’n Noordwesten. De Naam Sünnerwoold kummt von dat Holt in dat de Hoff liggt. De Hoff is eerst üm 1600 rüm grünnt worrn. In de Böker von Christoffer von Issendörp vn 1578 kummt blots dat Holt vör (in den Sünderwolde), aver noch keen Hoff dor. De eerste Besitter von de wi weet, weer 1604 Claus Börger. To Anfang von dat 20. Johrhunnert weer Hinrich Müller de Besitter. Vondaag is de Hoff verlaten un verfullen. Vör 1885 leeg de Hoff in de Vaagdie Bremervöör von dat Amt Bremervöör un is denn Deel von’n Kreis Bremervöör ween, de 1932 mit’n Kreis Zeven to’n ne’en un grötteren Kreis Bremervöör tohoopgahn is. 1977 is dat denn Deel von’n Landkreis Rodenborg worrn. De Hoff weer von öllers egenstännig
Bokelah (hoochdüütsch Bokelah) is en Oort in de Gemeen Hipst (Samtgemeen Geestborn) in’n Landkreis Rodenborg, Neddersassen. De Hööv weren von öllers een von de Eenstelligen Hööv von de Gemeen Op de Hööv. De Oort liggt op de Wersermünner Geest, knapp 700 Meter in’n Noorden von de Geest. In dat Rebeed gifft dat veel Moor un Holt, in’n Oosten liggt de Hinzel. De Naveröörd sünd dat Dörp von Op de Hööv in’n Noorden, Nee Eversdörp in’n Noordoosten, Heinschenwall un Hipst in’n Süüdoosten, Thebü in’n Süden, Frellsdorp un Frellsdorpermöhlen in’n Oosten un Drachel un Drüddgeest in’n Noordwesten. Vör 1885 leeg de Oort in de Vaagdie Bremervöör von dat Amt Bremervöör un is denn Deel von’n Kreis Bremervöör ween, de 1932 mit’n Kreis Zeven to’n ne’en un grötteren Kreis Bremervöör tohoopgahn is. 1977 is dat denn Deel von’n Landkreis Rodenborg worrn. An’n 1. März 1974 is de Gemeen Op de Hööv bi de Gemeenreform in Neddersassen mit Hipst to de ne’e Gemeen Hipst tohoopleggt worrn. Bokelah is evangeelsch-luthersch präägt un höört siet 1961 to dat Kaspel von de Bethlehem-Kark in Hipst. Bevör disse Kark nee boot worrn is, hett de Oort to dat Kaspel Örel tohöört. För de Kathoolschen is de St.-Michaelskark in
Gerhard Puttfarcken (* November 1946 in Celle) is en düütschen Manager bi Airbus. Siene fröhe Kinnertiet hett he in Celle tobröcht, siene Schooltiet in Wupperdaal. Puttfarcken möök 1966 sien Abitur un hett an de Universität Köln op Diplom-Koopmann studeert. He hett 1972 sienen Afsluss maakt. He arbeid de eerste Tiet bi Krupp Systems as Systemanalyst, denn vun 1976 bi Messerschmitt-Bölkow-Blohm (MBB) in Finkwarder in de Afdelen för Reknerkraam. An’n 1. Januar 1994 övernehm he dat Leid vun dat DASA-Wark (de 1989 MBB övernahmen harrn) in Finkwarder un weer för de Montaasch vun de Airbus A 319 un A 321 tostännig. Vun 1999 an weer he Viezpräsident för Produktmanagement för den Airbus A 380. In’n Januar 2003 hett Airbus Düütschland em to’n Vörsitter vun’n Vörstand maakt.
De Roodsnavelpielsteert, ok Roodbeckpielsteert oder Roodsnavelaant (Anas erythrorhyncha) is en Aantenvagel ut Afrika. He warrt to de Swemmaanten rekent, un dor nu wedder to dat Geslecht vun de Aanten an sik. Düsse Aart is wohrschienlich de Aart mit de meisten Aanten in ganz Afrika. De Roodbeckpielsteert is middelgroot. Sien Lief is 43 bit 48 cm lang. De rode Snavel un de sunnerlich hellen Backen un Kehl mit ehren Kuntrast to de dunkere Koppkapp un den dunkern Nacken sünd dor de Grund for, datt he in siene natüürliche Heimat nich mit en annere Aantenaard dör'nanner smeten weern kann. Waart un Aante verscheelt sik nich groot un ok mit de Saison ännert de Waart siene Farven nich. De Waarten sünd en lütt beten grötter, as de Aanten. De Stimm twuschen beide Geslechter verscheelt sik düütlich. De Waarten surrt liesen vor sik hen, wieldes de Aanten krakig quarkt. Ruden doot se, wenn de Lütten utkrapen sünd. Roodsnavelpielsteerte könnt denn 24 bit 28 Dage lang nich flegen. De Roodbeckpielsteert leevt in'n Süden un Oosten vun Afrika un up Madagaskar. He is to finnen vun Äthiopien un Sudan in'n Norden bit hendal na Angola un na de Kapprovinz in de Republiek vun Süüdafrika. Meist gellt
Vincent „Vinnie“ Richards (* 20. März 1903 in Yonkers, New York; † 20. September 1959 in New York) weer en US-amerikaansch Tennisspeler. He is de jüngste US-Open-Sieger in de Historie. Tosommen mit Bill Tilden wunn he 1918 in dat Öller vun 15 Johren un 139 Daag dat Herrendüppel bi den US-Open in Forest Hills. 1921 un 1922 kunn he den Titel mit Bill Tilden nochmals winnen. Buterdem weer he 1919 mit Marion Zinderstein un 1924 mit Helen Wills in' Mixed spoodriek. 1924 wunn he dat Herreneenzel bi de Olympisch Spelen un mit Marion Zinderstein noch de Sülvermedaille in' Mixed. In dat glieker Johr wunn he mit Frank Hunter dat Herrendüppel in Wimbledon. Gliekfalls in 1924 stunn he up den tweeten Platz in de Tennis-Weltranglist. Af 1927 weer he up de Profitour in' Tennis aktiv un wunn tallriek wiedere Titel. 1961 wurr he in de International Tennis Hall of Fame upnommen. Richards is 1959 an de Folgen vun en Hartinfarkt storven. Vincent Richards. Mehr Biller, Videos oder Audiodateien to’t Thema gifft dat bi Wikimedia Commons. ITF-Profil (engelsch) Davis-Cup-Statistik vun Vincent Richards (engelsch) Vincent Richards in de International Tennis Hall of Fame (engelsch mit Bild) Vincent Richards in de Datenbank vun Sportsreference.com
Marion Zinderstein Jessup (* 6. Mai 1896; † 14. August 1980) weer en US-amerikaansch Tennisspelerin. Marion Zinderstein Jessup wunn gemeensam mit den spoodrieken Amerikaner Vincent Richards bi de Olympisch Spelen 1924 in Paris de Sülvermedaille in dat Tennis-Mixeddüppel. Se reck in de Johren 1919 un 1920 jewiels dat Finale vun de US-amerikaansch Tennismeesterschapen, weer aber 1919 hör Landsfru Hazel Hotchkiss Wightman un een Johr later de Norwegerin Molla Mallory jewiels glatt in twee Sätzen ünnerleegen. Bedüüdend spoodrieker weer hör Bilanz in' Daamendüppel, dat se bi dit Turnier veer Mal winnen kunn. Van 1918 bit 1920 wunn se mit Eleanor Goss dree Johr in Reeg un 1922 mit Helen Wills Moody. 1919 wunn se ok noch den Mixed-Titel weer mit Vincent Richards. Marion Zinderstein Jessup. Mehr Biller, Videos oder Audiodateien to’t Thema gifft dat bi Wikimedia Commons. Marion Zinderstein up www.tennis-spieler.com Marion Jessup in de Datenbank vun Sportsreference.com (engelsch)
De Arftholmen (däänsch Ertholmene) sünd ene Grupp vun Eilannen in de Oostsee. Se liggt üm un bi twintig Kilometer noordoosten vun Bornholm. Dormit sünd se de Deel vun Däänmark, de op’t wiedst in’n Oosten liggt (nipp un nau is dat de Felsen Østerskær). To de Arftholmen (alltohoop 40 Hektar) höört de Eilannen Christiansø (nöömt na Krischan V.) mit 25 Hektar, Frederiksø (nöömt na Frederik IV.) mit veer Hektar, Græsholm (as Schutzrebeet för Vagels utwiest) mit ölven Hektar un en poor lüttjere Eilannen un Felsen (Møllebakke, Tat, Vesterskær, Østerskær, Lilleø, Høgebur, Tyveskær). Op Christiansø un Frederiksø leevt tohoop 92 Minschen (Stand vun’n 1. Januar 2006). Disse beiden Eilannen sünd ok dör en 30 Meter lang Footgängerbrüch verbunnen. De Eilannen höört kene Kommun to, billt aver en Karkgemeen (de Kark is de Christiansø-Kark, boot 1821). Dat Regeer hett dat däänsche Ministerium för Verdedigen. Ene lütte School bestaht, in de de Kinner bet to de 7. Klass blieven köönt. Vun Bedüden is de Tourismus na de Eilannen, 80.000 Lüüd kaamt elk Johr na de Arftholmen. Ok Fischerlüüd gifft dat op de Arftholmen. 1684 hett de däänsche Marine ünner Krischan V. ene Festung op de Arftholmen opboot. De Sund twischen de beiden Hööfteilannen weer
Wilhelm Fricke (* 12. September 1843 in Lübeek; † 16. Oktober 1910 in New York) was een plattdüütsken Schriever uut Lübeek, de na de USA hen uutwannern döö. Siene Proffeschoon was in de eerst Göörner un läter Fotograf. Na dem he 1872 na New York treck, maak he dor een Fotografieloden up. Tohaupe mit Martin Börsman bröch he de plattdüütske Tiedschrift Uns´ Modersprak ruut un engageerte sik vill in amerikaansken Plattdüütschverenen. Uns' Modersprak : En plattdütsch Unnerhollungsbladd / rutgeven van W. Fricke unner Bihülp von Martin Börsmann un Annere. - New York. 1.1875/76,15.Juni - 2.1876/77,6.März = Nr. 1-71; damit Ersch. eingest. Snörken un Hamörken : Plattdütsche Rimels / vun mi sülwst. - Hannover : Cruse, 1869. - VIII, 224 S. - anonym erschienen. Fritz Reuter's Geburtsdag : Dramatisches Festdagsgedicht expree vör den Fritz Reuter-Verein tau New York. - New York, 1873. - 31 S. Wat möt, dat möt : Eine lustige Geschichte in niedersächsischer Mundart. Bd. 1. - Jena : Costenoble, 1870. - IV, 217 S. - Prosa. Jöching oder as't komen sall so kömmt : Roman. in: Uns' Modersprak : En plattdütsch Unnerhollungsbladd. New York, 1875 De niee Mantel oder De Eifersüchtigen : Lustspiel. in: Plattdütsche Husfründ : En
In de Ornithologie (Vagelkunne) is de Begreep Flunkenspegel oder Flögelspegel, hen un wenn ok bloß Spegel (lat. Speculum) en Woort for en Partie Feddern an de Flunken, de vun'e Farv her düütlich upfallen deit. Sunnerlich bi Swemmaanten gifft dat faken en düütlichen Flunkenspegel. Bi'n Swemmen un ok bi't Flegen is he good to sehn. As Kennteken is he faken bi Waart un Aante un ok in dat Slichtkleed to sehn, un warrt vundeswegen bi en Reeg vun Aarden to'n Bestimmen bruukt. Bi de Graue Aante schillert de Flunkenspegel Dunkerblau. Umto loppt en witte Grenzen. Bi de Kricke schillert de Flunkenspegel gröön, bi de Snateraante is he schier witt. Bi verscheden Aantenaarden warrt de Flunkenspegel bi de Balz insett bi dat so nömmte Schienputzen. Dor röögt de Waart den Flunkenspegel bi mit'n Snavel an, as wenn he sik achtern Flunken upschieren dö. Ok bi annere Vagelgruppen, as man bi de Aanten gifft dat düütliche Flunkenspegels, dormank allerhand Aarden vun Finken oder Papegooien. U. N. Glutz von Blotzheim, K. M. Bauer: Handbuch der Vögel Mitteleuropas. Band 2: Anseriformes (1. Teil). AULA-Verlag, 2004, ISBN 3-923527-00-4. Ralf Wassmann: Ornithologisches Taschenlexikon. AULA-Verlag, Wiesbaden 1999, ISBN 3-89104-627-8. Lexikon der Biologie. 5. Band, Spektrum Akademischer Verlag, Heidelberg
Vitalianus (* weet man nich; † 27. Januar 672) weer van 657 bit 672 Paapst. Ut de Tiet vör sien Thronbestiegen is mit Utnahm vun sien Gebortsoort Segni un de Naam vun sien Vader, Anastasius, nichts bekannt. Nah den Dood vun sien Vörgänger Eugen I. an' 2. oder 3. Juli 657 wurr Vitalian to'n Paapst wählt un an' 30. Juli inthronisiert. En wichtig Thema vun sien Regeerenstiet weer dat Verhältnis to de Ostkarken un to den oströömschen Kaiser. Vitalian hett de Positschoon vertreeden, dat en Konflikt mit Ostrom nichts inbringen wüürd, un hett dorher versöcht, en früendlicher Verhältnis tüschen West un Ost weer hertostellen. En Problem weer dorbi, dat sück in' Osten de Bewegung vun den Monotheletismus, de vun Rom as ketzerisch ansehn wurr, tonächst bit in de hööchsten Stellen utbreedt harr (later wurr de ok in' Osten torüchwiest); ünner annern hungen de oströömsch Kaiser Konstans II. un de Patriarch von Konstantinopel Petros disse Lehre an. In mehreren Breef gelung dat Vitalian, weer en Basis för gegensiedigen Kuntakt hertostellen, wenngliek de dogmatischen Konflikte ungelöst bleeven. De gegensiedig Uttuusch beleev sien Hööchtpunkt, as Konstans II. van' 5. bit to'n 7. Juli 663 Rom besöken dee, um vun dor ut de Langobarden